text: नई दिल्ली : अगर आपने भी google play से स्‍टेट बैंक ऑफ इंडिया (SBI), आईसीआईसीआई बैंक (ICICI), एक्सिस बैंक (AXIS), सिटी बैंक (Citi bank), इंडियन ओवरसीज बैंक या फिर बैंक ऑफ बड़ौदा का एप डाउनलोड किया है तो सचेत रहने की जरूरत है. एक रिपोर्ट में दावा किया गया है कि प्लेस्टोर पर मौजूद इन बैंकों के फेक एप मौजूद हैं. इनके माध्यम से बैंक के हजारों ग्राहकों का डाटा चोरी हो चुका होगा और भविष्य में इनका दुरुपयोग होने की आशंका बनी हुई है. आईटी सिक्योरिटी से जुड़ी Company Sophos Labs की रिपोर्ट में यह दावा किया गया है.